Σώτη Τριανταφύλλου

Για προσωπικότητες με ίδιο επίθετο, δείτε: ΤριανταφύλλουΗ Σώτη Τριανταφύλλου ( 4 Ιανουαρίου 1957) είναι Ελληνίδα συγγραφέας, αρθρογράφος, δοκιμιογράφος και μεταφράστρια από τέσσερις γλώσσες (αγγλικά, γαλλικά, ιταλικά, γερμανικά). Ως ιστορικός έχει ειδικευτεί στον Ψυχρό Πόλεμο και πολλά από τα βιβλία της στρέφονται γύρω από τις ΗΠΑ και την ΕΣΣΔ.

 Η Τριανταφύλλου γεννήθηκε στην Αθήνα (Φωκίωνος Νέγρη) το 1957. Το 1980 αποφοίτησε από το Φαρμακευτικό τμήμα της ΦΜΣ (Καποδιστριακό Πανεπιστημιο). Είναι επίσης απόφοιτος του Γαλλικού Τμήματος της Φιλοσοφικής του ΕΚΠΑ. Συνέχισε τις σπουδές της σε διδακτορικό επίπεδο (Αμερικανική Ιστορία και Πολιτισμός στο Παρίσι και Ιστορία των Αμερικανικών Πόλεων στο New York University). Έχει κάνει μεταδιδακτορική έρευνα στη Φιλοσοφία των Μαθηματικών (στο Centre Alexandre-Koyré του Παρισιού) και στη Ρωσική Ιστορία[1]. Έχει εργαστεί ως ερευνήτρια στο Centre d’Études Nord-Américaines στο Παρίσι. Πέρα από τη συγγραφική της δραστηριότητα (μυθοπλασία, δοκίμια), εργάζεται ως μεταφράστρια από τέσσερις γλώσσες, ως επιμελήτρια εκδόσεων, ως αρθρογράφος σε εφημερίδες (Athens Voice, Τα Νέα), ενώ έχει εργαστεί και ως δημοσιογράφος σε εφημερίδες (Έθνος, Κέρδος). Το Κρατικό Βραβείο Μυθιστορήματος 2018 για τις εκδόσεις του 2017 απονεμήθηκε κατά πλειοψηφία στη Σώτη Τριανταφύλλου για το έργο της «Το τέλος του κόσμου σε αγγλικό κήπο», εκδόσεις Πατάκη. Έχει βραβευτεί με το ιταλικό βραβείο Alziator για το βιβλίο της «Κινέζικα κουτιά», καθώς και με το βραβείο Καλλιγάς για τη δημοσιογραφική της δραστηριότητα. Το έργο της τοποθετείται κυρίως στις μητροπόλεις, αν και έχει γράψει νουβέλες και διηγήματα με φόντο την ελληνική επαρχία. Αντλεί τα θέματά της από ιστορικά φαινόμενα της ανθρωπότητας (αποικιοκρατία, σουφραζέτες, αστική παρακμή, σταλινισμός, εμφύλιος πόλεμος, εγκληματικότητα, θανατική ποινή, μετανάστευση). Ο Παναγιώτης Δημητράς, διαχειριστής του ιστολογίου «Παρατηρητήριο Ρατσιστικών Εγκλημάτων», κατέθεσε μήνυση κατά της Σώτης Τριανταφύλλου για φράση σε κείμενο που δημοσιεύτηκε μετά τις τρομοκρατικές επιθέσεις στο Παρίσι τον Νοέμβριο του 2015 θεωρόντας ότι στρεφόταν κατά των μουσουλμάνων: «αν οι μετριοπαθείς μουσουλμάνοι (που, σας διαβεβαιώ, είναι λιγοστοί και αμήχανοι μέσα στο αγριεμένο ισλαμικό πλήθος), θέλουν να αποφύγουν τον στιγματισμό, πρέπει να κατέβουν μαζικά στους δρόμoυς –σήμερα, τώρα– και να διαμαρτυρηθούν για τα εγκλήματα εναντίον της ανθρωπότητας που διαπράττονται στο όνομα του Αλλάχ.Όμως, θα επιμείνω: όπως έλεγε ο Μάρκο Πόλο, «φανατικός μουσουλμάνος είναι αυτός που σου κόβει το κεφάλι, ενώ μετριοπαθής είναι εκείνος που σε κρατάει για να σου κόψουν το κεφάλι»" Η δίκη πραγματοποιήθηκε στις 2 Μαΐου 2018 και η συγγραφέας αθωώθηκε από το Μονομελές Πρωτοδικείο Αθηνών από τις κατηγορίες για δημόσια υποκίνηση βίας ή μίσους με βάση τον αντιρατσιστικό νόμο, οι οποίες απορρίφθηκαν ως ανυπόστατες. Πλήθος ακαδημαϊκών, συγγραφέων, δημοσιογράφων, καλλιτεχνών, διανοουμένων και εκδοτών, είχαν υπογράψει ανοιχτή επιστολή στήριξης στην Τριανταφύλλου. 1991 - Μέρες που έμοιαζαν με μανταρίνι, εκδ. Αιγόκερως 1992 - Το εναέριο τρένο στο Στίγλουελ, εκδ. Δελφίνι 1993 - Άλφαμπετ Σίτυ, εκδ. Δελφίνι 1996 - Σάββατο βράδυ στην άκρη της πόλης, εκδ. Πόλις 1997 - Αύριο, μια άλλη χώρα, εκδ. Πόλις 1998 - Ο υπόγειος ουρανός, εκδ. Πόλις 1998 - Κύμινο και κανέλα (συμμετοχή), εκδ. Πατάκης 2000 - Το εργοστάσιο των μολυβιών, εκδ. Πατάκης 2001 - Φτωχή Μάργκο, εκδ. Πατάκης 2001 - Παραμύθια από το μέλλον (συμμετοχή), εκδ. Μίνωας 2002 - Γράμμα από την Αλάσκα, εκδ. Ελληνικά Γράμματα, επανέκδ. Εκδόσεις Πατάκη 2014 2003 - Άλμπατρος, εκδ. Πατάκης 2003 - Αληθινές ιστορίες (συμμετοχή), εκδ. Μεταίχμιο 2003 - Θάνατος το ξημέρωμα, εκδ. Ιανός 2004 - Η φυγή, εκδ. Μελάνι, επανέκδ. 2014 2005 - Χαριλάου Τρικούπη 22 - 4 ιστορίες της πόλης (συμμετοχή), εκδ. Athens Voice 2005 - Ιστορίες Απόγνωσης - , εκδ. Athens Voice 2005 - Συγχώρεση, εκδ. Πατάκης 2006 - Πιτσιμπούργκο, εκδ. Αιγέας 2006 - Κινέζικα Κουτιά, εκδ. Πατάκης 2008 - Λίγο από το αίμα σου, εκδ. Πατάκης 2008 - Αφρικανικό ημερολόγιο, εκδ. Πατάκης 2008 - Υπόγειες ιστορίες (συμμετοχή), εκδ. Athens Voice 2009 - Ο χρόνος πάλι, εκδ. Πατάκης 2009 - Τη νύχτα αυτή τη λέμε εμείς φωτιά (συμμετοχή), εκδ. Athens Voice 2010 - Το στίγμα της εποχής μας (συμμετοχή), εκδ. Καστανιώτης 2011 - Ελληνικά εγκλήματα 4 (συμμετοχή), εκδ. Καστανιώτης 2011 - Για την αγάπη της γεωμετρίας, εκδ. Πατάκης 2013 - Σπάνιες Γαίες, εκδ. Πατάκης 2013 - Η ταφή της Οφηλίας, εκδ. Free Thinking Zone 2014 - Μηχανικοί καταρράκτες, εκδ. Πατάκης 2015 - Ερωτικά εγκλήματα (συμμετοχή), εκδ. Πατάκης 2016 - Αστραφτερά Πεδία, εκδ. Πατάκης 2017 - Το Τέλος του Κόσμου σε Αγγλικό Κήπο, εκδ. Πατάκη 2019 - Το Λούνα Παρκ στο Ιερό Βουνό, εκδ. Πατάκης 2021 - Σικελικό Ειδύλλιο, εκδ. Πατάκης 1999 - Η Μαριόν στα ασημένια νησιά και τα κόκκινα δάση, εκδ. Πατάκης, επανέκδ. 2014 2004 - Γράμμα από ένα δράκο, εκδ. Πατάκης 2011 - Η Μιλένα και το φρικτό ψάρι, εκδ. Πατάκης 2015 - Οι αρχαίοι χώνουν τη μύτη τους παντού, εκδ. Πατάκης 2016 - Οι αρχαίοι χώνουν τη μύτη τους παντού (ξανά), εκδ. Πατάκης 1994 - Το φάντασμα μιας δεκαετίας: κουλτούρα και εναλλακτικός πολιτισμός στη δεκαετία του 1960 (συμμετοχή), εκδ. Δελφίνι 2002- Αριστερή τρομοκρατία, δημοκρατία και κράτος (με τον Ηλ. Ιωακείμογλου), εκδ. Πατάκη 2002 - Σύγχρονη Ελληνική πεζογραφία (συμμετοχή), εκδ. Αλεξάνδρεια 2003 - Αριστερή τρομοκρατία, δημοκρατία και κράτος (με τον Ηλ. Ιωακείμογλου), εκδ. Πατάκης 2003 - Πέντε ζωγράφοι ζητούν συγγραφέα (συμμετοχή), εκδ. Πατάκης 2006 - Ιστορίες του σώματος, εκδ. Athens Voice 2007 - Για τη σημαία και το έθνος (με τον Ηλ. Ιωακείμογλου), εκδ. Μελάνι 2007 - Λος Άντζελες (κείμενα από τα βιβλία: Το Εναέριο τρένο στο Στίλγουελ και Άλφαμπετ Σίτυ (φωτογραφίες Πέτρος Νικόλτσος), εκδ. Μελάνι 2007 - Μετά το '89 (συμμετοχή), εκδ. Γαβριηλίδης 2010 - Η δική μας Αμερική (συμμετοχή), εκδ. Μεταίχμιο 2011 - Παίγνια (συμμετοχή), εκδ. Futura 2012 - Η φοβερή τροπή των πραγμάτων, εκδ. Athens Voice 2012 - Μιλώντας με την Αλίκη για τη φιλοσοφία και το νόημα της ζωής, εκδ. Πατάκης 2013 - Το Αποτύπωμα της Κρίσης (συμμετοχή: Voodoo Child), εκδ. Μεταίχμιο 2014 - Η ενδεκάτη ώρα, εκδ. Athens Voice 2015 - Πλουραλισμός, Πολυπολιτισμικότητα, Ενσωμάτωση, Αφομοίωση - Σημειώσεις για τη σύγχρονη ανοιχτή κοινωνία, Εκδ. Πατάκης 2019 - Μόνοι στον κόσμο: Ευρωπαίοι συγγραφείς, αντιαμερικανισμός και η Αμερικανική μοναξιά, δοκίμιο, Εκδ. Πατάκης 2021 - Πόλιτιξ, εκδ. Athens Voice